**E L Ő T E R J E S Z T É S**

**Borzavár Községi Önkormányzat Képviselő-testülete**

## 2017. december 7-i rendkívüli ülésére

Tárgy: Településképi Arculati Kézikönyv elkészítésével kapcsolatos döntés meghozatala

Előadó: Dócziné Belecz Ágnes polgármester

Előterjesztés tartalma: határozati javaslat Szavazás módja: egyszerű többség

Az előterjesztés előkészítésében részt vett: -

Az előterjesztés előkészítésében közreműködnek: Sümegi Attila jegyző

# Tisztelt Képviselő-testület!

A Településképi Arculati Kézikönyv (a továbbiakban: TAK) elkészítésének kötelezettségét a településkép védelméről szóló 2016. évi LXXIV. törvény (a továbbiakban: Tktv.) írja elő.

A TAK elkészítéséhez Magyarország központi költségvetéséről szóló 2016. évi XC. törvény 2. mellékletében forrást biztosított a 10 000 lakos alatti, 32 000 forint egy lakosra jutó adóerő-képességet el nem érő települési önkormányzatok részére. A forrás összege 1 millió forint.

Ezen forrás az alábbi kiadások fedezésére fordítható:

* Települési önkormányzati főépítészi megbízási díja,
* Külső szakértői megbízási díjak (tájépítész, építész, településmérnök…),
* Fotográfus megbízási díja,
* Szakértői megbízási díjak,
* Önkormányzati weboldal TAK menüponttal való kiegészítésének díja.

Az elkészítés folyamatáról több egyeztetés történt a Zirci Közös Önkormányzati Hivatal (a továbbiakban: Hivatal) főépítészi referensével, informatikusával.

A Hivatal főépítészi referense Várszegi Bernadett és az informatikai feladatokat ellátó Takó Ádám, mind a zirci, mind pedig a lókúti TAK elkészítésével kapcsolatos feladatokat Fettig Gábor ev. építészmérnök bevonásával valósítják meg. Fettik Gábor a borzavári TAK elkészítésének feladatait is elkezdte. Az általa elkészített anyag a jelen ülést közvetlenül megelőző fórumon került bemutatásra. Fettik Gábor a TAK elkészítésének feladatát a jelen előterjesztés mellékleteként csatolt árajánlata alapján, teljes körűen végzi Borzavár község tekintetében.

Fentiek alapján javaslom a Tisztelt Képviselő-testületnek, hogy Fettik Gábor eddigi munkáját szíveskedjen részteljesítésként elfogadni, és a TAK-al kapcsolatos már megvalósított, és még hátralévő feladatok vonatkozásában, árajánlata alapján megbízni 2017. december 27. napjáig, a feladat teljes körű megvalósításával.

A Tervezési szerződés tervezetét jelen előterjesztés 2. mellékleteként csatolom.

Kérem a Képviselő-testületet az előterjesztés megtárgyalására és a határozati javaslat elfogadására.

Borzavár, 2017. december 5.

 Dócziné Belecz Ágnes

 polgármester

#### Határozati javaslat

#### Borzavár Községi Önkormányzat Képviselő-testületének

**…/2017. (….) határozata**

1./ Borzavár Községi Önkormányzat Képviselő-testülete a Településképi Arculati Kézikönyv elkészítésével, továbbá a hozzá kapcsolódó feladatok elvégzésével Fettik Gábor (8430 Bakonyszentkirály, Ady u. 17., adószáma: 66223982-1-39) egyéni vállalkozó, építészmérnököt bízza meg bruttó 995.000 forint összegben az előterjesztés 2. mellékleteként csatolt szerződés tervezet alapján.

2./ A Képviselő-testület felhatalmazza a polgármestert, hogy Borzavár Településképi Arculati Kézikönyv elkészítésére vonatkozó tervezési szerződést megkösse.

Felelős: Dócziné Belecz Ágnes polgármester

Határidő: 1./ pont esetében: azonnal

 2./ pont esetében: 2017. december 8.